Αξιοποίηση της ιστοεξερεύνησης στην περιβαλλοντική εκπαίδευση για την προώθηση του αειφόρου σχολείου
Creators: name: Μπασματζίδης, Γεώργιος Β.
Publisher: name: Aristotle University of Thessaloniki
Year: 2020
Subjects: Αειφόρο σχολείο
ΤΠΕ
Ιστοεξερεύνηση
Περιβαλλοντική εκπαίδευση
Sustainable school
ICT
Webquest
Environmental education

description: Η παρούσα ερευνητική εργασία έχει ως σκοπό την μελέτη αξιοποίησης του ψηφιακού εργαλείου της ιστοεξερεύνησης για να υποστηρίξει βιωματικές δράσεις που προωθούν τις αρχές του αειφόρου σχολείου. Επιπλέον, φιλοδοξεί να αξιοποιήσει τις δυνατότητες της ιστοεξερεύνησης να στηρίξει παιδαγωγικούς στόχους του αειφόρου σχολείου και ειδικότερα στο πεδίο του βαθμού απόκρισης των μαθητών σε συγκεκριμένες δράσεις που προωθούν τις αρχές του αειφόρου σχολείου. Ως ερευνητική μέθοδος επιλέχτηκε η έρευνα δράσης. Η έρευνα πραγματοποιήθηκε σε ένα δημοτικό σχολείο της Θεσσαλονίκης με τη συμμετοχή δύο τμημάτων των Ε-ΣΤ τάξεων, είχε διάρκεια δύο σχολικών ετών και υλοποιήθηκε με είκοσι συνεδρίες κατά την πρώτη σχολική χρονιά και με δεκατρείς κατά τη δεύτερη. Η έρευνα επικεντρώθηκε σε ένα συγκεκριμένο τμήμα της σχολικής αυλής (υποχώρο), ο οποίος ήταν αποκομμένος από τον υπόλοιπο χώρο της αυλής καθώς, αρχικά, θεωρούνταν «ακατάλληλος», γιατί δεν ήταν διαμορφωμένος με ασφάλεια ώστε να μπορούν να αυλίζονται εκεί οι μαθητές. Αυτός ο περιορισμός στην πρόσβαση των μαθητών αποτέλεσε και την αφετηρία για την έναρξη υλοποίησης της έρευνας δράσης. Για την πραγματοποίηση της παραπάνω πρότασης σχεδιάστηκε από τον εκπαιδευτικό ένα σχέδιο παρεμβάσεων με καθοδηγούμενες δραστηριότητες, σύμφωνα με τις αρχές της ιστοεξερεύνησης, το οποίο είχε τον τίτλο «Αειφορίας Ιστοεξερεύνηση» (http://aeiforosxolio.blogspot.gr), και επίσης συμφωνήθηκε μεταξύ εκπαιδευτικού και μαθητών η εφαρμογή αυτού του σχεδίου. Το εν λόγω σχέδιο αποτέλεσε και το βασικό εργαλείο της έρευνας. Αξιοποιήθηκαν, επίσης, και τα εργαλεία της παρατήρησης, του ερωτηματολογίου, της συνέντευξης, της φωτογράφισης, της συζήτησης, του ημερολογίου ερευνητή καθώς και τα παραγόμενα των μαθητών. Η αποτίμηση των αποτελεσμάτων έδειξε ότι οι μαθητές μέσω της επαφής τους με την ιστοεξερεύνηση εκτέθηκαν σε μια μεγάλη ποσότητα πληροφοριών, καλλιέργησαν την κριτική τους σκέψη και απέκτησαν δεξιότητες ατομικές καθώς και συλλογικές που μπορούν να στηρίξουν αλλαγές και να προωθήσουν το όραμα του βιώσιμου σχολείου.
description: The intention of this research project is the exploitation study of webquest in order to support experiential actions that promote sustainable school principles. Furthermore, aspires to take advantage of the potential of webquest to support pedagogical goals of the sustainable school and in particular at the area of students' response to specific actions that promote the principles of the sustainable school. To accomplishment the above proposal, a teacher-led intervention plan, entitled "Sustainability Webquest", was designed by the teacher in accordance with the webquest principles (http://aeiforosxolio.blogspot.gr) and an agreement was made between the teacher and his students for its implementation. Action research has been chosen as the research method, whose starting point usually happens with a problematic situation where teachers and students are engaged and care about. The research took place at a Thessaloniki elementary school with the participation of two classes of 5th and 6th Grades and lasted two school years. The research focused on a specific part of the school yard (recess) that was initialy cut off from the rest of the yard, as was considered "inappropriate" because it wasn’t safe for student’s playtime. This access restriction to the pupils was also the starting point for the research’s implementation. The evaluation of the results showed that students through the web exploration interaction were exposed to a huge amount of information, cultivated critical thinking, and developed individual as well as collective skills that could support changes and promote the vision of a sustainable school.